EkBass/fiwiki-20250220-pages-articles huggingface dataset:
The Babadook

The Babadook on vuonna 2014 ensi-iltansa saanut australialainen kauhuelokuva. Se on ohjaaja Jennifer Kentin ensimmäinen kokopitkä elokuva, ja sen pääosissa näyttelevät Essie Davis ja Noah Wiseman. Elokuvan ensi-ilta oli Sundancen elokuvajuhlilla 17. tammikuuta 2014, minkä jälkeen se sai hyvän vastaanoton Yhdysvalloissa ja Euroopassa tuottaen lopulta 10,3 miljoonaa dollaria. == Juoni == Elokuva kertoo uupuneesta yksinhuoltajaäidistä, Amelia Vanekista (Essie Davis), ja tämän kuusivuotiaasta pojasta Samuelista (Noah Wiseman), jonka käytös on muuttunut epävakaaksi: Sam rakentelee aseita kuvitteellista hirviötä vastaan ja vie niitä jopa kouluun asti. Eräänä iltana Sam pyytää äitiään lukemaan hänelle ponnahduskirjaa nimeltä Herra Babadook. Kirjan Babadook on pitkä, kalpea, silinterihattuinen hirviö, joka piinaa niitä, jotka ovat saaneet tietää sen olemassaolosta. Kirjan sisältö käy yhä karmivammaksi, ja Amelia koittaa päästä siitä eroon, mutta Sam on vakuuttunut siitä, että Babadook on olemassa. == Näyttelijät == == Vastaanotto == Rotten Tomatoes -sivustolla 98 prosenttia elokuvan arvioista on ollut myönteisiä, ja sitä pidettiin yhtenä vuoden 2014 parhaista elokuvista. Äkkisäikäytysten sijaan The Babadook onnistuu monien kriitikoiden mukaan luomaan aitoa kauhun tunnetta kertoen samanaikaisesti myös aidosti koskettavan tarinan. Helsingin Sanomien Leena Virtanen kehui elokuvaa ”tehokkaaksi” ja antoi sille kolme tähteä viidestä elokuvan televisioesityksen yhteydessä. Ilta-Sanomien Reija Karkkonen sanoi The Babadookin olevan ”mielenkiintoinen, omaperäinen ja hyvin näytelty” elokuva, joka ”rakentaa rauhassa pelottavaa ja ahdistavaa tunnelmaa sen sijaan, että turvautuisi säikyttelyihin”. Ensimmäisen Manaaja-elokuvan ohjaaja William Friedkin kehui The Babadookia Twitterissä ja sanoi, ettei ole koskaan nähnyt pelottavampaa elokuvaa. Elokuvatutkija Amanda Howellin mukaan elokuva yhdistää kauhuelokuvan ja taide-elokuvan keinoja, rinnastaen sen muihin lähiaikoina ilmestyneisiin taidetta ja kauhua yhdistäviin elokuviin, kuten Pan’s Labyrinth (2006), Ystävät hämärän jälkeen (2008) sekä Antichrist (2009).} == Lähteet == Luokka:Vuoden 2014 australialaiset elokuvat Luokka:Kauhuelokuvat
Annaleena Hakola

Annaleena Hakola (s. 1985) on Hakola-yhtiön toimitusjohtaja ja luova johtaja. Annaleena siirtyi Hakola Huonekalun toimitusjohtajaksi 8.6.2020. Luovana johtajana Annaleena Hakola on uudistanut perinteisen pohjalaisen perheyrityksen brändiä voimakkaasti kuuden viime vuoden aikana. Hakola sai Vuoden perheyrittäjä 2020 -palkinnon tammikuussa 2021. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1985 syntyneet
Emilia Hernesniemi

Emilia Hernesniemi (s. Oulu) on suomalaisen R/H-vaatemerkin toinen perustaja ja elokuvaohjaaja. Hernesniemi kirjoitti ylioppilaaksi Madetojan musiikkilukiosta keväällä 2003 ja valmistui Taideteollisen korkeakoulun vaatetuksen laitokselta vuonna 2009. Hän opiskelee Aalto-yliopistossa dokumenttielokuvan ohjausta. Hernesniemi perusti R/H-vaatemerkin yhdessä Hanna Riiheläisen kanssa vuonna 2010. Riiheläinen ja Hernesniemi opiskelivat samaan aikaan Taideteollisen korkeakoulun vaatetuksen laitoksella. Riiheläinen oli puhunut merkistä jo opintojen aikana. He päättivät käyttää maisteriopintojen loppuajan merkin kehittelyyn. Hernesniemen lopputyö käsitteli markkinoiden analyysiä Suomessa ja merkin suunnitelmaa viiden vuoden päähän. Joitakin lopputyön printtejä on jäänyt mallistoon edelleen elämään. Hernesniemen ja Riiheläisen ensimmäinen mallisto ilmestyi vuonna 2011. Hernesniemi on ohjannut Hei hei Tornio -lyhytelokuvan, joka voitti parhaan lyhytelokuvan Jussi- palkinnon 2022. Hernesniemi ohjasi 2022 Jani Toivolan yhden miehen show'n Jani Toivola: Rakkaudesta. Vuonna 2024 valmistui Hernesniemen käsikirjoittama ja ohjaamaa luovuudesta kertova 58-minuuttinen elokuva Radical Creatives. ==Palkintoja ja tunnustuksia== * Rakkautta & Anarkiaa -festivaalin parhaan kotimaisen lyhytelokuvan palkinto 2021 (Hei hei Tornio) * Suomen elokuvasäätiön sponsoroima Uusi aalto -palkinto Rakkautta ja anarkiaa -festivaalilla 2021 (Hei hei Tornio) * Parhaan lyhytelokuvan Jussi-palkinto (Hei hei Tornio) * Vuoden madetojalainen == Lähteet == Luokka:Suomalaiset muotisuunnittelijat Luokka:Syntymävuosi puuttuu Luokka:Elävät henkilöt Luokka:Jussi-palkinnon saajat Luokka:Suomalaiset elokuvaohjaajat
Katriina Virtanen

Katriina Virtanen on perheyhtiö Voglian toimitusjohtaja. Virtasen myötä vaatemerkki Voglia siirtyy kolmannen sukupolven aikaan. Virtanen aloitti toimitusjohtajana 1.9.2019. Aiemmin Katriina oli Voglian myynti- ja markkinointijohtaja, josta isä Markku alkoi hiljalleen valmentaa uutta toimitusjohtajaa. Katriina on perehtynyt Voglian toimintaan ja muotialaan lapsuudestaan asti. == Lähteet == Luokka:Elävät henkilöt Luokka:Suomalaiset yritysjohtajat
Satu Helkama

Satu Helkama (s. 1974) on perheyritys Helkama Emotor Oy:n toimitusjohtaja ja edustaa sukuyrityksen neljättä polvea. Satu Helkama on ollut Helkama Emotorin johdossa vuodesta 2010 ja pääomistajana päätoimisesti perheyrityksessä vuodesta 2005, jolloin yritys täytti sata vuotta. Satu Helkama on koulutukseltaan lääkäri. Valmistuttuaan lääkäriksi Saksasta hän lähti erikoistumaan synnytyksiin ja naistentauteihin Helsingin yliopistollisen keskussairaalan Naistenklinikalle. Sadun isän Jukka Helkaman ollessa viimeistä vuottaan töissä Helkamalla, jätti Satu työnsä Naistenklinikalla ja tuli tutustumaan työhön kunnolla isänsä rinnalla. Helkama kokee, että lääkärin taustasta on ollut hyötyä myös yritysjohtajana. Toimitusjohtajana Satu palautti Jopo-polkupyörien valmistuksen Taiwanista takaisin Hankoon. == Lähteet == Luokka:Suomalaiset yritysjohtajat Luokka:Vuonna 1974 syntyneet Luokka:Elävät henkilöt
Elina Arponen

Elina Arponen on suomalainen pelialan sarjayrittäjä. Hän on perustanut yhdessä Ville-Kalle Arposen kanssa vuonna 2011 Tribe Studios -pelifirman. Tribe on toiminut toukokuusta 2015 asti nimellä Palringo Finland. Pelit alkoivat kiinnostaa Arposta toden teolla 90-luvulla. Arponen innostui netin tuomista mahdollisuuksista niin paljon, että haki opiskelemaan alaa. Teknillisessä korkeakoulussa hän päätti selvittää, millaisia elämyksiä tietokoneella voi ihmisille luoda. Arponen on toiminut pelialalla neljässä eri yrityksessä, joista kahta hän on ollut perustamassa. Tällä hetkellä Arponen työskentelee pelejä tekevän Quicksave-yrityksen toimitusjohtajana. Yritys tekee muun muassa pelejä erilaisten chat-palveluiden yhteyteen, kuten Facebookin Messenger- palveluun. Helmikuussa 2020 Quicksaven kehittämä chattipeli sai lisenssin Facebookin Instant Games -alustalle. Se, että pelit ovat integroituina pikaviestinsovellukseen, oli tuolloin verrattain uusi asia. == Lähteet == Luokka:Suomalaiset yrittäjät Luokka:Elävät henkilöt Luokka:Syntymävuosi puuttuu
Saara Kankaanrinta

Saara Kankaanrinta (s. 1978, Joensuu) on suomalainen ympäristövaikuttaja, luonnonsuojelija ja yrittäjä, joka on perustanut Itämeren tilaa edistävän BSAG-säätiön sekä kaksi ekologista yritystä (Soilfood Oy ja Q Power Oy). Lisäksi hän istuu useiden yhtiöiden hallituksessa. Kankaanrinta on myös Luonnonvarakeskuksen johtokunnan varapuheenjohtaja. Hän on myös Turun yliopiston matemaattis-luonnontieteellisen tiedekunnan kunniatohtori (2022). Kankaanrinta kirjoittaa luontokolumnia kahden viikon välein Ilta-Sanomiin ja on ollut kahden kirjan kirjoittajana (Suomalaisen ruoan laatukirja ja Luonnollisia ajatuksia). Kankaanrinta on opiskellut poliittista historiaa ja valtio-oppia Turun yliopistossa. Ratkaiseva askel oman vahvan eetoksensa toteuttamisessa tapahtui opintojen jälkeen, kun Kankaanrinta pääsi töihin yhteiskuntasuhde- ja viestintäjohtajaksi John Nurmisen Säätiöön, Itämeren suojelun pariin.Työn laajentamiseksi ja vauhdittamiseksi, vuonna 2008, Ilkka Herlin, Anna Kotsalo-Mustonen ja Kankaanrinta perustivat Baltic Sea Action Groupin, viralliselta nimeltään Elävä Itämeri -säätiön, ja säätiön tarkoitukseksi kirjattiin ihmisen ja luonnon hyvinvoinnin edistäminen. Säätiö toteuttaa kunnianhimoisia, konkreettisia hankkeita rinnakkain. Ilmastonmuutoksen torjumisesta ja biodiversiteetin suojelusta on tullut viime vuosina Kankaanrinnalle tärkeä tavoite Itämeren suojelemisen rinnalle. 2018 lokakuussa Saara käynnisti Baltic Sea Action Groupissa Ilmatieteen laitoksen ja Sitran kanssa Carbon Action -pilottiprojektin. Siinä tutkitaan, miten hiilen varastoitumista ilmakehästä peltomaahan voidaan nopeuttaa suomalaisilla maatiloilla. Hanke on herättänyt kiinnostusta ympäri maailmaa. Mukana sen verkostossa on huippututkijoita nobelisti Rattan Lalista lähtien sekä satoja suomalaisia maatiloja ja ruokaketjun yrityksiä. Kankaanrinta on alustan aktiivinen puheenjohtaja. Alustan hankkeita on rahoitettu noin 50 miljoonalla, pääosin erilaisiin tutkimushankkeisiin. Kankaanrinta omistaa yhdessä puolisonsa Ilkka Herlinin kanssa Qvidjan koetilan Paraisilla. Tila on Carbon Actionin lippulaivatila, jossa tutkitaan uudistavaa maataloutta, jonka tärkein tavoite on maaperän kunnon parantaminen. Vuonna 2019 Kankaanrinta palkittiin The Globe Energy Award -palkinnolla ympäristötekojensa ansiosta. Kankaanrinta sai Suomen luonnonsuojeluliiton Kultainen sulka -palkinnon 2022 kirjoituksistaan ”ymmärrettävästi ja tunteisiin vetoavasti ympäristökriisin syistä ja seurauksista”. Vuonna 2022 Kankaanrinnalle myönnettiin Turun yliopiston kunniatohtorin arvo. Kankaanrinta on naimisissa, kolmen lapsen äiti ja harrastaa luonnon lisäksi kirjallisuutta, taidetta, valokuvausta, sarjakuvia ja alkuviinejä. == Lähteet == Luokka:Elävät henkilöt Luokka:Suomalaiset ympäristöaktivistit Luokka:Suomalaiset ympäristönsuojelijat Luokka:Vuonna 1978 syntyneet
Mirja Illikainen

Mirja Illikainen (s. 1978) on suomalainen professori ja tekniikan tohtori, joka tutkii Oulun yliopistossa kiertotaloutta. Illikainen on työryhmänsä kanssa kehittänyt uusiokäyttöä teollisuuden ylijäämämateriaaleille. Illikainen on 2020 alkaen ollut Oulun yliopiston ensimmäinen kiertotalouden professori. Illikaisen johtama kuitu- ja partikkelitekniikan tutkimusryhmä Oulun yliopistossa kehitti masuunikuonaa raaka-aineena käyttävän geopolymeeribetonin. == Lähteet == Luokka:Oulun yliopiston professorit Luokka:Suomalaiset professorit Luokka:Vuonna 1978 syntyneet Luokka:Elävät henkilöt
Linnéa Mynttinen

Linnéa Mynttinen (s. 12. maaliskuuta 1936) on palkittu Punaisen Ristin Ennakkoluuloton Edelläkävijä -tunnustuksella. Punainen Ristin tunnustuksen voi saada yhteisöt tai ihmiset, jotka ovat edistäneet ihmisten yhdenvertaista kohtelua. Punaisen Ristin mukaan Mynttinen on toiminut rohkaisevana esimerkkinä ja on murtanut turvapaikanhakijoihin liittyviä stereotypioita. Hän on antanut turvapaikanhakijalle mahdollisuuden oppia kieltä ja edistänyt tämän kotoutumista. Tärkeää on ollut myös toivon antaminen ja mahdollisuus kuulua suomalaiseen yhteiskuntaan. Mynttinen otti tammikuussa 2016 irakilaisen pakolaisen, Ali Kemil al-Sammarnaien, henkilökohtaiseksi avustajakseen. Kirkkonummelainen Mynttinen nousi julkisuuteen osallistumalla paljon porua herättäneeseen Ylen A2-illan turvattomuuskeskusteluun maaliskuun alussa. Keskustelussa hän arvosteli suorin sanoin muukalaisvastaisuutta. == Lähteet == Luokka:Suomalaiset henkilöt Luokka:Vuonna 1936 syntyneet Luokka:Elävät henkilöt
Maria Pennanen

Maria Pennanen (s. Ruotsi) on Frankfurtissa toimivan finanssiteknologian startup-kiihdyttämön perustaja, startup-neuvonantaja ja yksityissijoittaja. Joulukuussa 2020 Pennanen julkaisi kirjan How to f*ck up your startup, joka kertoo start-up-yrittäjyyden sudenkuopista ja siitä, miten siinä onnistua. Vuonna 2021 eurooppalaisia startup-uutisia kertova EU-startups -sivusto listasi 50 vaikutusvaltaisinta naispuolista startup-yrittäjää ja sijoittajaa. Ainoa suomalainen nimi listalla oli Maria Pennanen. == Lähteet == Luokka:Elävät henkilöt Luokka:Syntymävuosi puuttuu Luokka:Suomalaiset henkilöt
Annamari Heikinheimo

Annamari Heikinheimo on zoonoottisen mikrobilääkeresistenssin urapolkuprofessori Helsingin yliopiston Helsinki One Health -verkostossa. Työssään hän yhdistää tieteellistä tutkimusta viranomaistyöhön. Heikinheimo tutkii zoonoottista mikrobilääkeresistenssiä eli sitä, mikä on eläinten rooli bakteerien muuttumisessa vastustuskykyisiksi antibiooteille. Hän toimii myös tutkimusprofessorina Ruokavirastossa. Heikinheimo uskoo, että HOH-verkoston monitieteisyys luo tutkimuksille uusia tulokulmia ja ratkaisumahdollisuuksia, jotka voivat synnyttää tieteen läpimurtoja. Uusia ratkaisuja tarvitaan Heikinheimon tutkimusalan, mikrobilääkeresistenssin selvittämiseksi. Heikinheimon mukaan mikrobilääkeresistenssi on eräs ihmiskuntamme suurimmista terveysuhkista. Heikinheimon väitöstutkimuksen tarkoituksena oli kehittää menetelmiä, joilla ruokamyrkytyksiä aiheuttava Clostridium perfringens -bakteeri voidaan tunnistaa. == Lähteet == Luokka:Suomalaiset mikrobiologit Luokka:Syntymävuosi puuttuu Luokka:Elävät henkilöt
Miten enkeleitä vietellään

Miten enkeleitä vietellään: lauluja Bertolt Brechtin runoihin rakkaudesta on suomalainen vuonna 1989 julkaistu musiikkialbumi, jolla Monna Kamu, Anneli Saaristo ja Liisa Tavi esittävät suomennoksia Bertolt Brechtin varhaisista eroottisista runoista. Tekstejä ovat laatineet monet suomentajat ja sävellyksiä useammat suomalaissäveltäjät. Kappaleet on sovittanut Eero Ojanen, joka myös tuotti albumin yhdessä Pekka Aarnion kanssa. Albumi perustuu Työväen Musiikkitapahtumassa Valkeakoskella kesällä 1987 ensiesityksensä saaneeseen musiikkiteatteriesitykseen, jonka ohjasi Laura Jäntti. Produktiota esitettiin sittemmin ainakin Helsingin Savoy-teatterissa, ja vuonna 1989 Yle TV1 esitti siitä televisioon sovitetun, Erkki Kuparin ohjaaman version nimellä Kuinka enkeleitä vietellään. Ohjaajatieto saman sivun ohjelmatiedoista.. ==Kappaleet== ===A-puoli=== # # # # # # ===B-puoli=== # # # # # # ==Muusikot== *Heikki Virtanen – basso *Seppo Rauteva – rummut *Markku Kanerva – kitara *Pepa Päivinen – puhaltimet *Reino Laine – lyömäsoittimet *Eero Ojanen – piano *Arto Piispanen – syntesoija ==Lähteet== *Discogs.com, viitattu 19.3.2021 *Fenno-musiikkiarkisto, viitattu 19.3.2021 ===Viitteet=== Luokka:Vuoden 1989 albumit Luokka:Pekka Aarnion tuottamat albumit
Pulkkila (Anttola)

Pulkkila on Anttolaan kuuluva kylä, joka sijaitsee noin 16 kilometriä Anttolan keskustaajamasta. Nykyisin Anttola on osa Mikkelin kaupunkia. Pulkkilassa sijaitsee suurkokoinen Majaatlampi ja lukuisia muita pieniä lampia. Kylä on haja-asutusaluetta, kylä ei muodosta selkeää kyläkokonaisuutta, ja sitä ympäröivät lähinnä tiheät metsiköt ja aavat peltoaukeat. Pulkkilan kautta kulkee Kokkosenlahdelta Siikakoskeen päin kulkeva maantie. Pulkkila on maalaismaisemaltaan perinteinen. Kylällä sijaitsee muun muassa talonpoikien asumuksena toiminut savupirtti, joka on merkitty nykyisin Museoviraston erityissuojelukohteeksi. Aiemmin Pulkkila on ollut pientalonpoikien asutusaluetta, jossa on ollut pienviljelyä ja karjataloutta. == Lähteet == == Aiheesta muualla == * Perinnetietoa Anttolan Pitkalahden kylasta Luokka:Anttolan kylät
Susanne Lothar

Susanne Lothar (15. marraskuuta 1960 Hampuri, Länsi-Saksa – 21. heinäkuuta 2012) oli saksalainen elokuva-, televisio- ja teatterinäyttelijä. == Ura == Susanne Lothar oli vuosia Deutsches Schauspielhaus -teatterin riveissä, ja teki valkokangasdebyyttinsä vuoden 1983 elokuvassa Oudot hedelmät (Eisenhans). Hän näytteli aviomiehensä Ulrich Mühen kanssa avioparia Michael Haneken elokuvassa Funny Games vuonna 1997. Yhteistyö Haneken kanssa jatkui vielä elokuvissa Pianonopettaja (2001) sekä Valkoinen nauha (2009). Lotharin kaikki Haneken kanssa tehdyt elokuvat esitettiin Cannesin elokuvajuhlilla. == Osittainen filmografia == * Oudot hedelmät (1983) * Der Berg (1991) * Funny Games (1997) * Das Schloß (1997) * Pianonopettaja (2001) * Schneeland (2005) * Lukija (2008) * Valkoinen nauha (2009) * Nemesis (2010) * Die kommenden Tage (2010) * Wer wenn nicht wir (2011) * Die verlorene Zeit (2011) * Anna Karenina (2012) == Lähteet == ==Aiheesta muualla== Luokka:Saksalaiset näyttelijät Luokka:Vuonna 1960 syntyneet Luokka:Vuonna 2012 kuolleet
Elise Hellberg

Elise Hellberg (1861–1927) oli suomalainen oopperalaulaja ja laulunopettaja. Äänialaltaan hän oli sopraano. Hellberg syntyi Vaasassa kaupunginfiskaali Evert Hellbergin ja Elisabeth Jungin perheeseen. Hän kävi ruotsalaisen tyttökoulun ja omistautui sitten laulu- ja soitto-opinnoille Italiassa ja Ranskassa. Hänen opettajinaan toimivat mm. Pariisin konservatorion johtaja Jean Massenet sekä kuuluisa milanolainen laulunopettaja Fransesco Lamperti. Hellbergin laulajan ura oli menestyksekäs ja siihen sisältyi kiinnityksiä useisiin Italian oopperoihin. Uransa kannalta merkittävimmät vuodet 1880-1882 hän vietti Kreikassa työskennellen Ateenan oopperan hovioopperalaulajattarena. Hänet tunnettiinkin lisänimellä ”Ateenan satakieli”. Hellberg konsertoi myös Suomessa. Laulajan esitykset saivat yleisöltä lämpimän vastaanoton missä ikinä hän esiintyikään. Laulajan aktiivinen taiteilijanura katkesi, kun hän solmi avioliiton lääkäri Frithiof Liljebladin kanssa ja perhe muutti Poriin. Perheeseen syntyi tytär Ingeborg, joka sai äidiltään lauluopetusta ja kouluttautui äitinsä tavoin oopperalaulajaksi. Myöhemmin Elise Hellberg solmi uuden avioliiton hammaslääkäri Johannes Bengsin kanssa. Pariskunta asettui Helsinkiin, jossa Hellberg työskenteli laulunopettajana parin vuosikymmenen ajan. Hellberg eli viimeiset vuotensa Tammisaaressa, jonne hänet myös haudattiin. Luokka:Suomalaiset sopraanot Luokka:Suomalaiset opettajat Luokka:Vuonna 1861 syntyneet Luokka:Vuonna 1927 kuolleet
Penny Dreadful

Penny Dreadful on brittiläis-yhdysvaltalainen kauhusarja, jonka on luonut John Logan. Sarjan tapahtumat sijoittuvat pääasiassa viktoriaanisen ajan Lontooseen ja siinä on mukana tapahtumia ja hahmoja kauhukirjallisuuden klassikoista kuten Mary Shelleyn Frankensteinista, Bram Stokerin Draculasta ja Oscar Wilden Dorian Grayn muotokuvasta. Sarjan nimi viittaa 1800-luvun kauhusarjajulkaisuihin, ja nimen voi suomentaa esimerkiksi ”pennin kauhuksi”. Sarjan 1930-luvun Los Angelesiin sijoittuva spin-off Penny Dreadful: City of Angels sai ensi-esityksensä Showtime-kanavalla 26. huhtikuuta 2020. ==Rooleissa== ==Juoni== Ensimmäisen kauden tapahtumat alkavat vuoden 1891 Lontoosta, jossa seikkailija Malcom Murray ja hänen kumppaninsa Vanessa Ives palkkaavat yhdysvaltalaisen entisen sotilaan etsimään Murrayn tytärtä Minaa, jonka on siepannut yliluonnollinen olento. Heidän joukkoonsa liittyy myös nuori tohtori Victor Frankenstein, jota vainoaa hänen henkiin herättämänsä olento. Sarjan toisella kaudella Vanessa Ivesia jahtaavat Evelyn Poolem johtamat noidat, jotka haluavat tuoda hänet mestarinsa Luciferin eteen. Frankenstein luo olennolleen vaimon ja poliisi etsii Chandleria hänen majatalossa tekemänsä murhan vuoksi. Kolmannella kaudella hahmot ovat päätyneet eri puolille maailmaa, ja Kreivi Draculan saapuessa Lontooseen käydään lopullinen taistelu Vanessa Ivesin sielusta. ==Lähteet== Luokka:2010-luvun yhdysvaltalaiset kauhusarjat Luokka:Brittiläiset kauhusarjat Luokka:Vampyyrisarjat
Pia Värri

Pia Värri on suomalainen pianisti ja säestäjä-coach. Värri työskentelee pääsääntöisesti Pariisissa, jossa hän toimii säestyksen lehtorina Crr de Boulogne-Billancourt:ssa, säestäjä-opettajana Pôle Supérieur de Paris- Boulogne:ssa sekä Cnsmd de Paris’n lauluosaston säestäjä-coachina. Hän on myös toiminut korrepetiittorina Suomen Kansallisoopperassa, Théâtre de Châtelet:ssa, Opéra de Lyonissa sekä Kokkolan Oopperassa. Värri on opettanut Joutsenon Taidekesän laulun- ja säestyksen kurssilla jo useiden vuosien ajan sekä toiminut Italiassa Castelluccio tra Musica e Natura -kesäkurssien säestäjänä. Yhteistyötä Värrin kanssa ovat tehneet mm. kapellimestarit Sakari Oramo, Alain Altinoglu, Samuel Jean, Christophe Eschenbach ja Kasushi Ono sekä laulajat Anu Komsi, Karita Mattila, Sting ja Elvis Costello. Yhdessä Anu Komsin kanssa Värri on kantaesittänyt ja levyttänyt useita suomalaissäveltäjien lauluja; säveltäjien Jouni Kaipainen, Olli Kortekangas, Per Henrik Nordgren, Jyrki Linjama ja Sebastian Fagerlund laulut Leinon runoihin sekä Kaija Saariahon Eino Leino laulusarjan kuin myös Saariahon laulut Pentti Saarikosken runoihin. Myös korrepetiittorina Värri on ollut mukana merkittävissä produktioissa; mm. Saariahon oopperan Emilie ja teoksen Mirage kantaesityksissä sekä Steve Nieven Welcome to the voice -oopperan kantaesityksessä Pariisissa. == Lähteet == * * * Luokka:Suomalaiset pianistit Luokka:Syntymävuosi puuttuu Luokka:Elävät henkilöt
Niche-pankki

Niche-pankki on raha, luotto ja maksuliikettä harjoittava yritys, joka on erikoistunut tarjoamaan vain tiettyjä pankkipalveluita. Ne eivät siis ole täyden palvelun pankkeja, vaan rajaavat toimintaansa tietyntyyppisiin pankkipalveluihin. Yhteisenä tekijänä niche-pankeille on, että niiden konttoriverkosto voi olla harvalukuinen tai sitä ei ole ollenkaan. Niche- pankkien asiakaskontaktit tehdään valtaosin netissä tai puhelimitse. Ne perivät tilinkäytöstä tai laskujen maksamisesta vähän tai eivät mitään. Niche- pankit ovat pääsääntöisesti keskittyneet vähittäispankkitoimintaan. Ruotsissa esimerkiksi Skandiabanken ja Länsförsäkringar Bank ovat niche-pankkeja. Monet niche-pankit ovat ajan mittaan laajentaneet toimintaansa niin paljon, että useita niistä voidaan kutsua yleispankeiksi tai täyden palvelun pankeiksi. Suomessa niche-pankit eivät ole yleistyneet, ellei kauppapankkia; S-pankkia lueta sellaiseksi. == Lähteet == Luokka:Pankit Luokka:Pankkitoimi
Elämälle kiitos (albumi)

Elämälle kiitos, lauluja vuosilta 1979–1994 on Liisa Tavin kokoelma-albumi vuodelta 1998. Harri Uusitorppa kuvasi uutuusalbumia Helsingin Sanomissa: ”Sille on poimittu hänen parhaansa huippuhetkineen ja pohjakosketuksineen, hänen kokemusten kirjoma elämä laulajana ja lauluntekijänä; elämä jota hän ei ole osannut jakaa yksityiseen ja yleiseen. Tavi on ollut tekemisissään aina aika ehdoton.” ==Kappaleet== # # # # # # # # # # # # # # # # # # # # ==Lähteet== *Elämälle kiitos, Discogs.com *Haku "elämälle kiitos", Fenno- musiikkiarkisto ===Viitteet=== Luokka:Vuoden 1998 albumit Luokka:Liisa Tavin albumit Luokka:Pekka Aarnion tuottamat albumit
Bentsisotiatsolinoni

Bentsisotiatsolinoni (C7H5SNO) on isotiatsolinonijohdannaisiin kuuluva heterosyklinen ja aromaattinen orgaaninen yhdiste. Yhdistettä voidaan käyttää säilöntäaineena ja biosidina. ==Ominaisuudet, valmistus ja käyttö== Huoneenlämpötilassa bentsisotiatsolinoni on kellertävää kiteistä ainetta. Yhdiste liukenee vain hieman veteen ja paremmin orgaanisiin liuottimiin. Bentsisotiatsolinoni estää bakteerien ja sienien kasvua. Yhdiste reagoi bakteerien ja sienien proteiinien kysteiiniaminohappojen kanssa, mikä johtaa toimimattomiin entsyymeihin. Se reagoi myös eräiden muiden biologisesti tärkeiden sulfidien kuten glutationin kanssa. Seurauksena on bakteeri- ja sienisolujen kasvun estyminen ja lopulta solujen kuolema. Bentsisotiatsolinoni voi herkistää ihoa ja aiheuttaa allergista ihottumaa.Hermann Uhr, Burkhard Mielke, Otto Exner, Ken R. Payne & Edward Hill: Biocides, Ullmann's Encyclopedia of Industrial Chemistry, John Wiley & Sons, New York, 2013. Tavallisimmat tavat valmistaa bentsisotiatsolinonia ovat 2-(kloorisulfanyyli)bentsoyylikloridin ja ammoniakin välinen reaktio tai 2,2'-ditiodibentsamidin ja sulfuryylikloridin välinen reaktio. Nämä prosessit antavat kuitenkin vain alhaisen saannon ja vaativat myrkyllisten kemikaalien ja korkeiden lämpötilojen käyttöä. Tämän vuoksi bentsisotiatsolinonin valmistamiseksi on pyritty kehittämään vaihtoehtoisia menetelmiä. Bentsisotiatsolinoni on hyvin yleisesti käytetty säilöntäaine ja biosidi muun muassa maaleissa, lakoissa, puhdistusaineissa, nahan ja muiden tekstiilien käsittelyssä. Teollisuudessa sitä lisätään esimerkiksi leikkausnesteisiin ja paperiteollisuuden prosessivesiin. ==Lähteet== Luokka:Heterosykliset yhdisteet Luokka:Säilöntäaineet
Liisa Tavi (albumi)

Liisa Tavi on Pekka Aarnion tuottama ja Pekka Tegelmanin sovittama Liisa Tavin esikoisalbumi vuodelta 1979. Helsingin Sanomien Kalle Heikkinen kirjoitti Liisa Tavin onnistuvan ensialbumillaan ja toivotti tämän tervetulleeksi suomalaisten naislaulajien joukkoon. ”Liisa Tavi lähestyy kappaleitaan vaatimattomuudella, mutta tulkitsee esitykset päättäväisesti heleällä ja taipuisalla äänellään.” Kinnusesta Tavi on periaatteessa folktyylinen laulaja, mutta sovitusten jazzsävyt tuovat kappaleisiin persoonallisuutta: ”Sävellykset ovat varsin vaihtelevia, mutta niihin on kaikkiin onnistuttu saamaan jotain omaleimaista.” Syksyllä 1979 julkaistu levy pysyi loppuvuoden ajan Suomen albumilistoilla viiden eniten myydyn joukossa. ==Kappaleet== ===A-puoli=== # # # # # # ===B-puoli=== # # # # # ==Muusikot== *Juhani Aaltonen *Eero Ojanen *Benjamin Oroza *Heikki Keskinen *Seppo Rauteva *Raimo Salmiheimo *Jarmo Savolainen *Juha Takanen *Tapani Tamminen ==Lähteet== *Discogs.com *Fenno- musiikkiarkisto ===Viitteet=== Luokka:Liisa Tavin albumit Luokka:Vuoden 1979 albumit Luokka:Pekka Aarnion tuottamat albumit
Viitta ja Tikari (sarjakuvahahmo)

Viitta () (oikealta nimeltään Tyrone Johnson) ja Tikari () (oikealta nimeltään Tandy Bowen) ovat Marvel-kustantamon supersankarikaksikko. Hahmot loivat Bill Mantlo ja Ed Hannigan ja he esiintyivät ensi kerran lehden Peter Parker, the Spectacular Spider-Man numerossa 64 vuonna 1982. Huhtikuussa 2016 Marvel Television toteutti hahmoille oman televisiosarjan Cloak & Dagger, jossa Aubrey Joseph näytteli Ty Johnsonia ja Olivia Holt näytteli Tandy Bowenia. ==Fiktiivinen historia== Tyrone ”Ty” Johnson ja Tandy Bowen tapasivat toisensa ensi kertaa New Yorkissa. Tyrone oli 17-vuotias poika, joka karkasi Bostonista vanhempiensa Otis ja Adina Johnsonin luota, kun hän ei puhehäiriönsä vuoksi pystynyt estämään poliisia ampumasta ystäväänsä, jota oli erehdyksessä epäilty kaupan ryöstöstä. Tandy oli 16-vuotias tyttö rikkaasta perheestä Shaker Heightsista, Ohiosta, joka karkasi, koska hänen äitinsä Melissa Bowen oli liian kiireinen supermalliuransa vuoksi viettämään aikaa tyttärensä kanssa. Kun he tapasivat, Tyrone harkitsi alun perin vain varastavansa Tandyn käsilaukun, mutta eräs toinen varasti sen ensin ja Tyrone pysäytti varkaan. Tämän jälkeen Tyronesta ja Tandystä tuli läheisiä ystäviä. Tandy oli kuitenkin naiivi ja Tyrone päätti suojella häntä, kun hämäräperäiset miehet tarjosivat Tandylle turvapaikkaa. Kaksikko toimitetaan rikolliskemisti Simon Marshallille, joka käyttää Silvermanen ja Maggian määräyksestä kehitettyä synteettistä heroiinia voidakseen tappaa nuoria ihmisiä. Johnson ja Bowen kuitenkin selviävät huumeen vaikutuksista hengissä ja saavat supervoimat.Cloak and Dagger #4. Marvel Comics. Tammikuu 1984. Tyrone huomaa pystyvänsä käyttämään pimeyttä ja hänelle kehittyy riippuvuus käyttää sitä muihin, mutta se helpottaa aina valoa käyttävän Tandyn ollessa lähellä. Tyrone piilottaa varjoisan ulkomuotonsa viittamaisella ilmiöllä, jonka luo piettämällä pimeyteen Marshallin kätyrit, jotka Tandy puolestaan tappaa valosta luoduilla tikareillaan. Tyrone ja Tandy alkavat kutsua itseään ”Viitaksi ja Tikariksi”, vannoen taistelevansa huumeita vastaan ja auttavansa muita kotoaan karanneita teini-ikäisiä. He kohtaavat toimintansa aikana paikallisen papin Francis Xavier Delgadon sekä rikosetsivä Brigid O’Reillyn, jotka aluksi vastustavat heidän toimiaan,Cloak and Dagger #1. Marvel Comics. Heinäkuu 1983. mutta ryhtyvät myöhemmin heidän liittolaisikseen.Cloak and Dagger Vol. 2 #5. Marvel Comics. Maaliskuu 1986. == Lähteet == ==Aiheesta muualla== * Viitta Marvel.comissa * Tikari Marvel.comissa Luokka:Marvel-universumin supersankarit
Musta Lumikki

Musta Lumikki on Matti Sokan ohjaama suomalainen yhteiskunnallinen draamaelokuva vuodelta 1971. Elokuvassa suomalainen sairaanhoitaja Satu ja somalialainen lääkäriopiskelija Adam rakastuvat toisiinsa. Satu tulee raskaaksi ja pariskunta joutuu kohtaamaan lähipiirissään esiintyviä ennakkoluuloja. ==Näyttelijät== ==Lähteet== ==Aiheesta muualla== * * Luokka:Suomalaiset draamaelokuvat Luokka:Vuoden 1971 suomalaiset elokuvat
Juha Majanen

Juha Antti Majanen (s. 11. helmikuuta 1969 Halikko) on suomalainen juristi, joka valittiin vuonna 2021 valtiovarainministeriön kansliapäälliköksi valtiosihteerin nimikkeellä viisivuotiskaudelle 2021–2026. Hän seuraa tehtävässä Martti Hetemäkeä. Majanen opiskeli oikeustiedettä Helsingin yliopistossa ja valmistui kandidaatiksi vuonna 2000. Hän on työskennellyt valtiovarainministeriössä vuodesta 2002 lähtien muun muassa hallinto- ja kehitysjohtajana ja budjettipäällikkönä sekä määräaikaisena kansliapäällikkönä Hetemäen jäätyä eläkkeelle. Uuden kansliapäällikön valintaprosessi pitkittyi, ja Majanen oli mukana vasta toisella hakukierroksella. Hänen nimityksensä varmistui maaliskuussa 2021. ==Lähteet== Luokka:Suomalaiset juristit Luokka:Valtiovarainministeriön valtiosihteerit ja kansliapäälliköt Luokka:Vuonna 1969 syntyneet Luokka:Elävät henkilöt Luokka:Suomalaiset virkamiehet
Julisteiden liimaajat

Julisteiden liimaajat on Tuomo-Juhani Vuorenmaan ohjaama suomalainen yhteiskunnallinen draamaelokuva vuodelta 1972, joka perustuu Michel del Castillon romaaniin Julisteiden liimaaja. Elokuvassa suomalainen valokuvaaja Erkki ottaa kuvan maolaisesta mielenosoituksesta, joka päätyy kansainväliseen levitykseen, jonka jälkeen suojelupoliisi vie Erkiltä kuvien julkaisuluvat ja Erkki päättää osallistua voimakkaammin vallankumoukselliseen toimintaan. Elokuvan kantaesitys oli ensimmäisillä Tampereen lyhytelokuvajuhlilla 21.2.1970. Yleisö suhtautui elokuvaan erittäin kielteisesti, jonka jälkeen levitysyhtiö Suomi-Filmi peruutti elokuvalle suunnitellut kaupalliset esitykset. Elokuvaa esitettiin tämän jälkeen erikoisnäytöksissä Tampereella ja Turussa vuosina 1972-1973. ==Näyttelijät== == Musiikki == Elokuvan musiikin on säveltänyt Charlies-yhtye ja se on julkaistu vuonna 1970. ==Lähteet== ==Aiheesta muualla== * * Luokka:Suomalaiset draamaelokuvat Luokka:Vuoden 1972 suomalaiset elokuvat Luokka:Suomalaiset mustavalkoelokuvat Luokka:Yhteiskunnalliset elokuvat
M&J Dynastia

M&J; Dynastia Oy on vuonna 2015 perustettu telemarkkinoinnin yritys, jonka päätoimipaikka on Kuopio. Yrityksen toimistot sijaitsevat Kuopiossa ja Jyväskylässä. Yrityksen toimitusjohtajana toimii Mika Kekkonen. Yrityksen liikevaihto on viimeisin tilikauden (2019/12) mukaan 1,3 miljoonaa euroa. Yritys on Suomen Asiakkuusmarkkinointiliiton (ASML) Reilu työnantaja . == Lähteet == Luokka:Suomalaiset telemarkkinointiyritykset
Samia Suluhu

Samia Suluhu Hassan (s. 27. tammikuuta 1960) on tansanialainen poliitikko ja Tansanian presidentti vuodesta 2021 lähtien. Hän kuuluu Chama Cha Mapinduzi (CCM) -puolueeseen. Hän on saanut tansanialaisilta lempinimen Mama Samia. Hassan on Tansanian ensimmäinen naispuolinen presidentti. == Tausta ja yksityiselämä == Samia Suluhu syntyi Sansibarin saarella, joka tuolloin kuului vielä Sansibarin sulttaanikuntaan. Hassan valmistui vuonna 1986 Institute of Development Management -instituutista (nyk. Mzumbe-yliopisto), jossa hän opiskeli hallintotieteitä. Vuonna 1992 Hassan sai töitä Maailman ruokaohjelman projektityöntekijänä. Samaan aikaan hän myös suoritti taloustieteen jatko- opintoja Manchesterin yliopistossa. Suhulu on ollut naimisissa Hafidh Ameirin kanssa vuodesta 1978. Parilla on yksi tytär ja kolme poikaa. Tyttäristä Mwanu Hafidh Ameir on mukana politiikassa ja toimii edustajana Sansibarin parlamentissa. == Poliittinen ura == Hassanin poliittinen ura alkoi vuonna 2000, kun hänet valittiin Sansibarin paikallisparlamenttiin. Myöhemmin hän nousi ministeriksi ja oli siihen aikaan yksi ainoista naispuolisista ministereistä. Hassanin ensimmäinen ministerinsalkku Sansibarin autonomisen alueen hallituksessa (vuosina 2000–2005) käsitti nuorisotyöllisyyden sekä naisten ja lasten asiat. Vuosina 2005–2010 hän toimi puolestaan Sansibarin turismi-, kauppa- ja investointiministerinä. Hassan lähti mukaan kansallisen tason politiikkaan vuonna 2010, kun hän asettui ehdolle Tansanian parlamenttivaaleissa. Hän voitti 80 % äänistä vaalipiirissään. Hassan nousi tämän jälkeen yhteinäisvaltion asioista vastaavaksi ministeriksi. Vuonna 2014 hän toimi perustuslakikomitean varapuheenjohtajana. Komitean tehtävä oli kirjoittaa Tansanian perustuslaki uusiksi. Hassan toimi vuodesta 2015 lähtien edeltäjänsä John Magufulin varapresidenttinä. Magufuli kuoli koronaviruspandemian aikana 17. maaliskuuta 2021, ja varapresidentti Samia Suluhu Hassan ilmoitti televisiopuheessaan, että Magufuli oli kuollut sydänsairauteen. Väitteen todenperäisyys ei ole varmaa: presidentin terveydentila oli Tansaniassa kielletty puheenaihe. === Presidenttinä === Magufulin kuoleman jälkeen 19. maaliskuuta 2021 Samia Suluhu Hassan vannoi virkavalansa Tansanian presidenttinä. Hän toimii Tansanian perustuslain mukaisesti maan presidenttinä Magufulin presidenttikauden loppuun eli vuoteen 2025. Afrikan maista Tansanian lisäksi vain Etiopian presidentti Sahle-Work Zewde on nainen, ja tämänkin rooli on pääasiassa seremoniallinen. Syyskuussa 2021 Samia Suluhu vahvisti aikovansa pyrkiä presidentiksi vuonna 2025 ja siten tulla maan ensimmäiseksi valituksi naispresidentiksi. == Lähteet == == Aiheesta muualla == * Samia Suluhu Hassanin Twitter-tili Luokka:Tansanian presidentit Luokka:Vuonna 1960 syntyneet Luokka:Elävät henkilöt
Tšekin läänit

Tšekin tasavalta () jakautuu 13 lääniin (kraj) sekä niiden ulkopuolella olevaan pääkaupunkialueeseen (hlavní město). Aiemmin Tšekki jakautui 73 piiriin (okresy, yksikkö okres), joiden toimivaltuudet lakkautettiin 1. tammikuuta 2003 toteutetussa paikallishallintouudistuksessa. Läänijako oli tosin otettu käyttöön jo aikaisemmin, tammikuussa 2000. == Taulukko lääneistä == Lääni Tšekinkielinen nimi (kraj) Pääkaupunki Väkiluku (2011) Pinta-ala (km2) Väestötiheys (/km2) BKT (miljoonassa Tšekin korunassa) BKT (per asukas) A Praha Hlavní město Praha Praha 1 272 690 496,10 2 360 637 704 547 096 S Keski-Böömin lääni Středočeský Praha 1 274 633 11 014,97 104 288 888 253 912 C Etelä-Böömin lääni Jihočeský České Budějovice 637 460 10 056,79 62 150 970 251 106 J Vysočinan lääni Vysočina Jihlava 512 727 6 795,56 75 121 318 234 530 P Plzeňin lääni Plzeňský Plzeň 574 694 7 560,93 73 137 911 216 639 K Karlovy Varyn lääni Karlovarský Karlovy Vary 310 245 3 314,46 92 65 789 216 639 U Ústín lääni Ústecký Ústí nad Labem 830 371 5 334,52 154 188 041 229 146 L Liberecin lääni Liberecký Liberec 439 262 3 162,93 135 94 451 229 146 H Hradec Královén lääni Královéhradecký Hradec Králové 555 683 4 758,54 115 133 767 244 549 E Pardubicen lääni Pardubický Pardubice 505 285 4 519 112 116 639 230 880 M Olomoucin lääni Olomoucký Olomouc 639 946 5 266,57 123 134 376 211 467 T Määrin-Sleesian lääni Moravskoslezský Ostrava 1 236 028 5 426,83 227 280 210 222 638 B Etelä-Määrin lääni Jihomoravský Brno 1 169 788 7 194,56 159 285 855 254 684 Z Zlínin lääni Zlínský Zlín 590 459 3 963,55 149 131 789 222 885 CZ Praha 10 562 214 78 864,92 130 2 767 717 271 161 == Läänien vaakunat == Tiedosto:Coat of arms of Prague.svg|Praha Tiedosto:Central Bohemian Region CoA CZ.svg|Keski-Böömi Tiedosto:South Bohemian Region CoA CZ.svg|Etelä-Böömi Tiedosto:Plzen Region CoA CZ.svg|Plzeň Tiedosto:Karlovy Vary Region CoA CZ.svg|Karlovy Vary Tiedosto:Usti nad Labem Region CoA CZ.svg|Ústí Tiedosto:Liberec Region CoA CZ.svg|Liberec Tiedosto:Hradec Kralove Region CoA CZ.svg|Hradec Králové Tiedosto:Pardubice Region CoA CZ.svg|Pardubice Tiedosto:CZE Kraj Wysoczyzna COA.svg|Vysočina Tiedosto:South Moravian Region CoA CZ.svg|Etelä-Määri Tiedosto:Olomouc Region CoA CZ.svg|Olomouc Tiedosto:Zlin Region CoA CZ.svg|Zlín Tiedosto:Moravian-Silesian Region CoA CZ.svg|Määri-Sleesia Tiedosto:CoA CZ regions.png|Tšekin läänit kartalla == Katso myös == * ISO 3166-2:CZ * Tšekin NUTS-aluejako == Lähteet == Luokka:Tšekin läänit
Imran Khan

Imran Khan -nimisiä henkilöitä ovat: *Imran Khan (s. 1952), pakistanilainen poliitikko, pääministeri 2018–2022 *Imran Khan (s. 1983), yhdysvaltalaissyntyinen intialainen näyttelijä.
Pocket beagle

Pocket beagle on sukupuuttoon kuollut englantilainen koirarotu. == Ulkonäkö == Pocket beagle oli vain 20–25 cm korkea, ja joidenkin yksilöiden sanottiin olleen niin pieniä, että ne mahtuivat taskuun.Morris, Desmond. Dogs - The Ultimate Dictionary of Over 1000 Dog Breeds, s. 127-128. Trafalgar Square, 2008: North Pomfret, Vermont. == Luonne ja käyttäytyminen == Vuonna 1615 julkaistussa herrasmiesten urheiluharrastuksia koskeneessa kirjoituksessa tulevia metsästäjiä suositeltiin hankkimaan "pieniä kinnasbeagleja", jotka toimivat sekä naisten seuralaisina että metsällä yhtä tehokkaasti kuin mikä tahansa ajokoira. == Alkuperä == Kuninkaalliset metsästäjät jalostivat tämän beaglen kääpiöversion, jotta se mahtuisi heidän satulalaukkuihinsa. Täten se oli helppo kantaa metsästysalueelle, jossa se päästettiin irti. Kokonsa vuoksi se sopeutui myös paremmin työskentelemään vaikeakulkuisessa maastossa kuin kookkaammat ajokoirat. Elisabet I:n tiedetään omistaneen ajueellisen pocket beagleja, ja vuodelta 1575 peräisin olevassa maalauksessa kuningatar esiintyy yhden niistä kanssa. Kaikkien hänen omistamiensa yksilöiden sanottiin olleen niin pieniä, että niitä olisi voinut kuljettaa miesten hansikkaassa. 1800-luvun alkupuolella myös Yrjö III ja Yrjö IV omistivat pocket beagleja. Viimeiset merkinnät alkuperäisestä rodusta ovat 1800-luvun puolivälistä eversti Thorntonin ja 1850-luvulta herra Cranen omistamista ajueista. Normaalikokoinen beagle alkoi saavuttaa enemmän suosiota ja syrjäytti lopulta pienoismuunnoksensa. Myöhäisviktoriaanisella aikakaudella oli havaittavissa pientä elpymistä, mutta rotu joutui tuolloin kaupallisten kasvattajien kynsiin, jotka jalostivat niin pieniä koiria kuin mahdollista ja käyttivät prosessissa runsaasti sisäsiitosta. Tästä johtuen "Viktoriaanisilla taskubeagleilla" alkoi esiintyä yhä enenevässä määrin lisääntymisongelmia: nartut eivät usein kyenneet synnyttämään normaalisti. Huonon maineen vuoksi suosio romahti merkittävästi. Kun brittiläinen Beagle Club perustettiin vuonna 1890, rekisteröitäviltä pocket beagleilta vaadittiin "todellista beaglen rotutyyppiä" ja "hyvälaatuisuutta". Ensimmäisen maailmansodan myötä jäljellä olleet pocket beagle -ajueet hajaantuivat ja 1920-luvulla elossa oli enää muutamia yksilöitä. 1930-luvun alussa rotu yritettiin vielä pelastaa, mutta jalostusohjelmaan löytyi ainoastaan yksi narttu, jonka kuoleman myötä vuonna 1935 koko rotu kuoli lopulta sukupuuttoon. === Etymologia === Pocket Beagle tarkoittaa "taskubeaglea". Rotu tunnettiin myös nimillä Glove Beagle ("hanskabeagle"), Mitten Beagle ("kinnasbeagle"), Sleeve Beagle ("hihabeagle"), Dwarf Beagle ("kääpiöbeagle"), Toy Beagle ("kääpiöbeagle", sananmukaisesti "lelubeagle"), Lap Beagle ("sylibeagle"), Lapdog Beagle ("sylikoira-beagle"), Singing Beagle ("laulava beagle"), Rabbit Beagle ("kaniinibeagle") ja Elizabethan Beagle ("elisabethinbeagle"). ==Lähteet== Luokka:Englantilaiset koirarodut Luokka:Sukupuuttoon kuolleet koirarodut Luokka:Ajokoirat
Karkeakarvainen beagle

Karkeakarvainen beagle (Wire-haired Beagle) on sukupuuttoon kuollut englantilainen koirarotu. == Luonne ja käyttäytyminen == Karkeakarvainen beagle oli sileäkarvaista vahvempi, sitkeämpi ja nopeampi.Morris, Desmond. Dogs - The Ultimate Dictionary of Over 1000 Dog Breeds, s. 128–129. Trafalgar Square, 2008: North Pomfret, Vermont. == Alkuperä == Alun perin oli olemassa kaksi beagle-muunnosta, karkeakarvainen "pohjoinen" ja sileäkarvainen "eteläinen". Karkeakarvaisen uskottiin syntyneen karkeakarvaisten terriereiden ja sileäkarvaisten beaglejen välisistä risteytyksistä. Paksumman karvapeitteensä ansiosta karkeakarvainen sopeutui sileäkarvaista paremmin kylmempään ja ankarampaan ilmastoon. Vuonna 1930 eräs beagle-harrastaja kuvaili kirjoituksessaan karkeakarvaista beaglea harvinaiseksi niin jänismetsällä kuin näyttelyissäkin, ja lisäsi että rodun elvytys tulisi aloittaa mitä pikimmiten ennen kuin se kuolisi sukupuuttoon. Elvytystä ei kuitenkaan aloitettu, ja rotu painui pian unholaan. Ei ole varmaa oliko karkeakarvainen ns. "walesinbeagle" (Welsh Beagle) käytännössä samaa rotua kuin karkeakarvainen beagle. ==Lähteet== Luokka:Englantilaiset koirarodut Luokka:Sukupuuttoon kuolleet koirarodut Luokka:Ajokoirat
Thaba Bosiu

Thaba Bosiu (joskus myös Thaba Bosigo) on vuori ja ylänkö Lesothossa sen pääkaupunki Maserun itäpuolella. Jyrkkien rinteiden suojaama ylänkö on ollut basothojen turvapaikka ja sitä pidetään myös Lesothon syntypaikkana. Nykyisin vuori on asumaton, mutta sillä on kylien jäänteitä ja sothopäällikköjen hautoja. Paikka on Lesothon kansallismonumentti ja se on myös Lesothon aielistalla Unescon maailmanperintöluetteloon. ==Maantiede== Thaba Bosiun vuori tai ylänkö sijaitsee Lesothon vuorien alarinteillä noin 50 kilometriä Caledonjoelta. Sen korkeus merenpinnasta on noin 1 804 metriä. Pääkaupunki Maseru sijaitsee vuorelta noin 24 kilometriä länteen. Thaba Bosiu kohoaa ympäröivästä laaksosta noin 100 metriä ja sen jyrkkien kallioiden reunustamalla huipulla on suhteellisen tasainen alue. Alue on hiekkakiveä. Ylängön pinta-ala vuoren huipulla on noin 2 km². ==Historia== Nimi Thaba Bosiu voidaan kääntää "vuoreksi yöllä". Nimi liittyy sothopäällikkö Moshoeshoen ja hänen seuraajiensa saapumiseen tarinan mukaan yöllä vuonna 1824. Moshoeshoe seuraajineen etsi turvapaikkaa kaoottisen lifaqanen kaudella. Thaba Bosiu muodosti kallioineen luontaisen linnoituksen, jolle alkoi kerääntyä yhä enemmän pakenevia. Moshoeshoen seuraajista Thaba Bosiulla tuli basothoja. Afrikkalaisten heimojen välisten lifaqanen kauden sotien lisäksi Thaba Bosiu toimi turvana myös eurooppalaisilta. Britit yrittivät alistaa basothoja vuonna 1852 ja vuosina 1858–1868 käytiin sotia Oranjen vapaavaltion buureja vastaan. Moshoeshoe menetti huomattavan osan basothojen viljelykelpoisesta maasta buureille Thaba Bosiun sopimuksella vuonna 1866. Louis Wepener sai surmansa luodista hänen yrittäessään vallata Thaba Bosiuta 15. elokuuta 1865. Moshoeshoe kuoli vuonna 1870 ja hänen seuraajansa Letsie I siirsi valtakeskuksensa Matsiengiin. Moshoeshoen kolmas poika Masopa Moshoeshoe jäi vuorelle ja uhmasi siltä käsin Letsie I:n arvovaltaa. Lerotholi pisti lopulta lopun sedälleen valtaamalla vuoren 1898. Vuorelle aikanaan rakennetut puolustusvarustukset purettiin ja asukkaat siirrettiin muualle. Seuraavat parikymmentä vuotta vuori oli asumaton. Vuonna 1917 tuolloinen Basutomaan brittiläinen siirtomaahallinto alkoi maksaa vuoren ylläpidosta. Vuonna 1967 itsenäistynyt Lesotho julisti sen kansalliseksi monumentiksi. Vaikka vuori ei ole enää poliittinen keskus, se näyttelee tärkeää osaa kansallisessa identiteetissä. Se nähdään usein valtion syntypaikkana. Basothojen kansanperinteessä siihen on liitetty maagisia voimia. Se on samoista syistä myös ollut poliittisten hankkeiden lavaste. Moshoeshoe II:n koolle kutsumasta rukoustilaisuudesta syntyi verisiä yhteenottoja poliisin ja väkijoukon välillä joulukuussa 1966. Oppositio kokoontui vuorella vuoden 1998 levottomuuksien aikaan. Vuorella ei ole nykyisellään asutusta. Thaba Bosiu on ollut Lesothon aielistalla Unescon maailmanperintöluetteloon vuodesta 2008. ==Lähteet== Luokka:Lesothon maantiede Luokka:Afrikan vuoret
Sankareiden illat

Sankareiden illat on Liisa Tavin toinen albumi vuodelta 1980. Sen kaikki sovitukset on tehnyt Pekka Tegelman. Albumin päätöskappaleella Nopea talven valo Tavi osallistui Suomen euroviisukarsintaan 1980 mutta jäi viimeiselle sijalle. ==Kappaleet== ===A-puoli=== # # # # # ===B-puoli=== # # # # # # ==Muusikot== *Arto Piispanen – kosketinsoittimet *Seppo Rauteva – rummut ja lyömäsoittimet *Raimo Salmiheimo – basso *Pekka Tegelman – kitarat *Juhani Aaltonen – alttohuilu (A3) *Markku Johansson – flyygelitorvi (A3) *Seppo Keskinen – tenorisaksofoni (A1, B6) *Jari Metsberg – kitara (A4) *Markku Paalanen – käyrätorvi (A5) *Jarmo Savolainen – kosketinsoittimet (A2, B5) *Ari Valtonen – congarummut (B4) ==Lähteet== *Discogs.com *Fenno-musiikkiarkisto === Viitteet === Luokka:Liisa Tavin albumit Luokka:Pekka Aarnion tuottamat albumit Luokka:Vuoden 1980 albumit
Kukkia muovipussissa

Kukkia muovipussissa on suomalaisen laulaja-lauluntekijän Litku Klemetin 19. maaliskuuta 2021 julkaistu studioalbumi. Klemetti ja hänen levy-yhtiö kuvailevat albumia nimellä ”tyttöjen teinilevy”. Albumi on nauhoitettu Klemetin ja hänen aviomiehensä Pekka Tuomen kotistudiossa. Soundi-lehden toimittajat valitsivat levyn vuoden viidenneksi parhaaksi suomalaiseksi albumiksi. Levyllä olevat Klemetin sanoitukset ja Klemetin ja Tuomen sävellykset ja sovitukset olivat ehdokkaina Teosto-palkinnon saajaksi. ==Kappaleet== Sanoitukset Klemetti, sävellykset ja sovitukset Klemetti ja Tuomi, paitsi kappaleessa Mona sävellys Klemetti. ==Arvostelut== * Desibeli.net: Litku Klemetti: Kukkia muovipussissa Viitattu 27.10.2022. * Helsingin Sanomat: * Soundi: * Kulttuuritoimitus: ==Lähteet== Luokka:Vuoden 2021 albumit Luokka:Suomalaiset albumit Luokka:Litku Klemetin albumit
Luettelo lakkautetuista Suomen paperitehtaista

Lakkautetut paperitehtaat * Veitsiluodon paperitehdas, Kemi, 790 000 t/a (suljettu 9/2021) * Kaipolan paperitehdas, Jämsä, 710 000 t/a (suljettu 12/2020) * Kyron paperitehdas, Kyröskoski, Hämeenkyrö, 105 000 t/a (suljettu 28.9.2016) * BillerudKorsnäs, Tervasaaren paperitehdas, Valkeakoski, 100 000 t/a (suljettu 9/2016, koskien BillerudKorsnäsin tehdasosuutta Tervasaaren paperitehdaskokonaisuudesta) * Varkauden paperitehdas, Varkaus, (paperin tuotanto lopetettu 8/2015) * Mondi Group, Lohjan paperitehdas, Lohja 70 000 t/a (suljettu 6/2015) * Äänekosken paperitehdas, Äänekoski, 200 000 t/a (suljettu 12/2011) * Myllykosken paperitehdas, Anjalankoski, Kouvola, 560 000 t/a (suljettu 12.12.2011) * Simpeleen paperitehdas, Simpele, Rautjärvi, 55 000 t/a (suljettu 23.12.2010) * Kankaan paperitehdas, Jyväskylä, 210 000 t/a (suljettu tammikuussa 2010) * Kajaanin paperitehdas, Tihisenniemi, Kajaani, 640 000 t/a (suljettu 17.12.2008) * Summan paperitehdas, Hamina, 415 000 t/a (lakkautettu tammikuussa 2008) * Voikkaan paperitehdas, Kuusankoski, Kouvola (lakkautettu syksyllä 2006) * Kuusaansaaren paperitehdas, Kuusankoski, Kouvola (lakkautettu vuonna 2005) * Hovinsaaren paperitehdas, Kotka (lakkautettu vuonna 1999) * Porin paperitehdas, Pori (muutettu kartonkitehtaaksi 1990-luvun alussa) * Haarlan paperitehdas, Tampere (lakkautettu vuonna 1989) * Kymintehdas, Kuusankoski (lakkautettu vuonna 1989) * Frenckellin paperitehdas, Tampere * Enqvistin paperitehdas, Tampere * Kissakosken paperitehdas, Hirvensalmi * Patalankosken paperitehdas, Jämsänkoski (lakkautettu vuonna 1925) * Hovilanhaaran paperitehdas, Jämsänkoski (lakkautettu vuonna 1974) * Takon paperitehdas (muutettu kartonkitehtaaksi 1930-luvulla) * Myllysaaren paperitehdas, Valkeakoski * Ryötön paperitehdas, Ähtäri * Kangaskosken paperitehdas, Simpele * Tornatorin paperitehdas, Tainionkoski, Imatra * Loimijoen paperitehdas, Loimaa (lakkautettu vuonna 1909) * Pitkänkosken paperitehdas, Anjalankoski, Kouvola * Holmqvistin paperitehdas (Ab Holmquists pappersbruk), Tampere (paperikone 1886-19xx) * Santalahden paperitehdas, Tampere (lakkautettu 1990-luvulla) * Åsrandin paperitehdas, Rakkolanjoki (yksi paperikone vuonna 1873) * Vesakosken paperitehdas, Ikaalinen * Juvankosken paperitehdas, Salo * Järvenojan paperitehdas, Aura Luokka:Suomen paperiteollisuus
Jurvelin

Jurvelin on muun muassa seuraavien suomalaisten henkilöiden sukunimi: * Aappo Jurvelin (1870–1962), kansanparantaja ja maanviljelijä * Anna-Maria Jurvelin (s. 1971), sopraano ja oopperalaulaja * Esko Jurvelin (s. 1935), tenori ja laulunopettaja * Jukka Jurvelin (s. 1957), Kuopion yliopiston lääketieteellisen fysiikan ja tekniikan professori * Pekka Jurvelin (s. 1955), lääketieteen lisensiaatti, lastenneurologi ja luontokirjailija.
Harald Forss

Harald Forss (1911 Örebro, Ruotsi – 1996Lotta Lotass, Harald Forss, Litteraturbanken, viitattu 18.3.2021) oli ruotsalainen runoilija. Hän oli idyllikko, joka tuotannossaan muistuttaa 1920-1930-luvun Pär Lagerkvistia. Hänen runoilleen on ominaista naiivi romantiikka. Hän kirjoitti myös muistelmateokset Skomakarstan (1965) ja Parnassen i S:ta Clara (1968). Forss kirjoitti niin oman nimensä kuin teostensa nimet pienillä alkukirjaimilla. ==Lähteet== ==Aiheesta muualla== Luokka:Ruotsalaiset runoilijat Luokka:Vuonna 1911 syntyneet Luokka:Vuonna 1996 kuolleet